**DIRECŢIA PATRIMONIU**

**DIRECTIA JURIDICĂ, RESURSE UMANE, ACHIZIȚII PUBLICE**

**Nr.85673/09.09.2024**

**R A P O R T**

privind aprobarea modificării obiectului unor contracte de locațiune, încheiate pentru locuințe situate în municipiul Bistrița, str. G.Coșbuc, nr.11 și Al.Vlahuță, nr.5

Primăria municipiului Bistrița deține în administrare 3 locuințe, proprietatea Statului Român, situate în imobilul din municipiul Bistrița, str. G.Coșbuc, nr.11, care sunt închiriate doamnei Adam (actual Cozac) Elena, conform contractului de locațiune nr. 852/FV/17.01.2020, domnului Adam Romeo Augustin, conform contractului de locațiune nr. 882/FV/14.08.2024 , respectiv în imobilul din municipiul Bistrița, str. Al.Vlahuță, nr.5, care este închiriată doamnei Uifeleanu Domnița, conform contractului de locațiune nr. 875/FV/24.07.2024.

Conform expertizei tehnice nr.081/martie 2023, întocmită de către Expert tehnic Prof. Dr.Ing. Păcurar Vasile, pentru imobilul situat în municipiul Bistrița, str. G.Coșbuc, nr.11,”**construcția existentă nu prezintă siguranță în exploatare în forma actuală, majoritatea elementelor acesteia prezentând risc de cedare imediată, clădirea în ansamblu ei se consideră în clasa de risc seismic I, din care fac parte clădirile cu susceptabilitate de prăbușire, totală sau parțială, la acțiunea cutremurului”.**

Pentru imobilul situat în municipiul Bistrița, str. Al.Vlahuță, nr.5, doamna Uifeleanu Domnița a solicitat în repetate rânduri mutarea ei din locuință, având în vedere starea de degradare a întregului imobil, atât la partea de structură a pereților, cât și a elementelor de tavan și șarpantă, necesitând reparații ample pentru punerea în siguranță a imobilului. De asemenea d-na Uifeleanu are în întreținere 2 fete încadrate în grad de handicap grav, pe care le îngrijește singură, deoarece soțul acesteia a decedat.

Indiferent de modalitatea de valorificare a imobilelor, chiriașii nu mai pot folosi locuințele în condiții de siguranță, fapt care le-a fost adus la cunoștință, motiv pentru care au acceptat locuințele propuse de Primăria municipiului Bistrița.

În conformitate cu prevederile art.1786 din Legea nr.287/2009 privind Codul Civil, republicată, printre altele, locatorul are obligația:

1. Să asigure locatarului liniștita și utila folosință a bunului pe tot parcursul locațiuii.”

Prin Hotărârea nr. 116/26.05.2022 a Consiliului local al municipiului Bistrița, s-a aprobat transformarea unor locuințe din blocurile vechi de locuințe, care au rămas libere ca urmare a renunțării, sau a decesului foștilor chiriași, în locuințe de serviciu, care au necesitat lucrări de aducere la stare de folosință, astfel că, la această dată nu sunt atribuite, acestea fiind libere. Ele sunt situate în municipiul Bistrița, B-dul Decebal, nr.17, sc.B, ap.23 si B-dul Decebal, nr.20, sc.B, ap.1 și sunt compuse din 2 camere și dependințe.

Locuința situată în municipiul Bistrița, Intr. Turturelelor, nr.3, sc.B, ap.59 a rămas liberă ca urmare a decesului fostului chirias și este compusă dintr-o cameră și dependințe.

Locuințele mai sus menționate fac parte din fondul vechi de locuințe, sunt înscrise în proprietatea privată a Statului Român și sunt potrivite să asigure nevoile locative ale chiriașilor.

Prin cererea nr.73802/01.08.2024, domnul Adam Romeo Augustin ne aduce la cunoștință că este de acord să se mute în locuința situată în municipiul Bistrița, Intr. Turturelelor, nr.3, sc.B, ap.59.

....///....

* 2 –

Prin cererea nr.73794/01.08.2024, doamna Cozac (fostă Adam) Elena ne aduce la cunoștință că este de acord să se mute în locuința situată în municipiul Bistrița, B-dul Decebal, nr.17, sc.B, ap.23.

Prin cererea nr.74187/02.08.2024, doamna Uifeleanu Domnița ne aduce la cunoștință că este de acord să se mute în locuința situată în municipiul Bistrița, B-dul Decebal, nr.20, sc.B, ap.1.

Având în vedere necesitatea mutării în regim de urgență a acestor persoane, propunem radierea din Anexa nr.2 la HCL nr. 116/26.05.2022, a pozițiilor nr.2 și 3, locuințele rămân în fondul vechi de locuințe, proprietatea privată a Statului Român, cu destinația de locuințe și vor fi atribuite persoanelor mai sus menționate.

Față de motivele expuse, considerăm că sunt îndeplinite condițiile legale pentru ca proiectul de hotărâre privind aprobarea modificării obiectului unor contracte de locațiune, încheiate pentru locuințe situate în municipiul Bistrița, str. G.Coșbuc, nr.11 și Al.Vlahuță, nr.5, să fie supus analizei și dezbaterii Consiliului local al municipiului Bistrița.

**DIRECTOR EXECUTIV DIRECTOR EXECUTIV**

**VASILE MARINA LUCIANA-MARIA HRISCU**

MV/CS/2ex